ЦIана ттучаннай ччимур журалул консерварду дур. Амма яла нахIумурну хIисав дару жура шарда дурмур. Бюхъайссар шарда жула карунних дурмур ца-ца чIумал цIуллу-сагъшиврун нигьачIисса дикIангу.\nЦи нигьачIишиву дикIан бюхъайссар шарда дурсса консервардая?\nЦинярдагу дукиялийх чIун наниссаксса зия хъанай, мяххи дакьлай дачай. Ми зия хьун кьадиртуну, хъунмасса хIаллай яхьуншиврул аьркинссар:\n1. Стерилизовать дан (щаращи дан);\n2. МикI лачIун дан;\n3. Кьакьан дан, цIил щинаву дишин.\n-ЦIил бувсса калан (квашенная капуста) яла нигьачIишиву дакъамурди тIар.\n-Яла бигьамур ва яла вихшаламур шардаллил консервану хъанай дур стерилизация (щаращи даву).\n-Шарда дан бучIиссар ахънилсса, ахъулсса, хIаллил ахъул­сса.\n-Амма шарда консервировать дуллан къабучIиссар дикI, балугъ, ттуккул нисру.\n-Хъинну ялув бавцIуну, мугъаятну личIи даван аьркинссар консервировать дан нанисса ахънилсса, ахъулсса:\n-Экьинанисса щинал лув дирхьуну, ххуйну шюшин аьркинссар ми кIукIлусса щеткагу ишла дурну.\n-Банкарду, кьалакьив, марцI дурну, шюршуну, щаращи къадурну ишла мадувару.\nДакIний битияра ботулизмалул палочка дусса банкалул цукунчIавсса дахханашиву къадикIайшиву (кьанкьгу, тIингу, ранггу даххана къа­шай­­ссар). Муниятур га ни­гьа­чIиссагу.\nГьаннайсса, аьркинсса тIа­лавшиннарай марцIшивугу дурурччуну, дуллалияра консерварду.\nСледующая публикация Пандемиялул жул дянивсса арарду гъан дунни\nПредыдущая публикация Аьрасатнал аьралуннал тарихрава